b'\n_START_ARTICLE_\nSvetovni hokejski pokal 2004\n_START_PARAGRAPH_\nSvetovni hokejski pokal 2004 je bil drugi mednarodni reprezentan\xc4\x8dni hokejski turnir pod tem imenom, potekal je med 31. avgustom in 14. septembrom 2004. Po rednem delu, v katerem je vsaka od reprezentanc, ki so bile razdeljene v dve skupini, odigrala po tri tekme, se je vseh osem reprezentanc uvrstilo v \xc4\x8detrtfinale, v polfinale so se uvrstile kanadska, ameri\xc5\xa1ka, \xc4\x8de\xc5\xa1ka in finska reprezentanca, v finalu pa je kanadska reprezentanca premagala finsko s 3:2. Naslednji Svetovni hokejski pokal bo potekal leta 2016.'